**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 397 /2018**

**ΑΔΑ:** 6Υ00ΩΨΑ-1ΦΣ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 41ο/2018 Της 23Ης ΙΟΥΛΙΟΥ 2018**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Μερική τροποποίηση της αρ. 364/2018 Α.Ο.Ε. ’’**

Στην Άρτα, σήμερα, 23-07-2018 και ώρα 09:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την **17794/19-07-2018** έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (5) μέλη:

|  |  |
| --- | --- |
| **ΠΑΡΟΝΤΕΣ**   1. **Τσιρογιάννης Χρήστος**   **(Πρόεδρος)**  **2. Βλάχος Μιχαήλ**  **3. Σφήκας Δημήτριος**  **4. Ζέρβας Κων-νος**  **5. Λιλής Γεώργιος** | **ΑΠΟΝΤΕΣ**    **1. Κοσμάς Ηλίας**  **2. Παπαϊωάννου Κων/νος**  **3.Βασιλάκη –Μητρογιώρου**  **Βικτωρία**  **4.Σιαφάκας Χριστόφορος** |

Στη συνεδρίαση παραβρέθηκαν ως ειδικώς προσκεκλημένοι Ο Γενικός Γραμματέας του Δήμου κ. Σερβετάς Ηλίας και η Ειδική Σύμβουλος του Δημάρχου κ. Σφαλτού Χαρίκλεια.

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Η Οικονομική Επιτροπή ομόφωνα έκανε δεκτό το αίτημα του Προέδρου της να συζητηθούν(3) έκτακτο θέμα.

Ο κ. Πρόεδρος εισηγούμενος το 3ο έκτακτο θέμα: **Μερική τροποποίηση της αρ. 364/2018 Α.Ο.Ε.** έθεσε υπόψη της Επιτροπής την εισήγηση του Αντιδημάρχου Οικονομικών Υπηρεσιών η οποία έχει ως εξής: Ο αντιδήμαρχος Οικονομικών Υπηρεσιών, λαμβάνοντας υπ’ όψη:

1. Τις διατάξεις του Ν. 4412/2016
2. Την αριθμ. 364 / 2018 (ΑΔΑ: Ω8ΒΩΩΨΑ-ΗΥΟ) απόφασης Οικονομικής Επιτροπής με την οποία εγκρίθηκε το πρακτικό 2 της προμήθειας οχημάτων
3. Την αριθ. 7808 / 30-03-2018 (ΑΔΑΜ: 18PROC002887347) διακήρυξη ανοικτού διεθνή ηλεκτρονικού διαγωνισμού για την ως άνω προμήθεια.

Ο Δήμος μας προκειμένου να προμηθευτεί οχήματα (επιβατικά, ελαφρύ ημιφορτηγό και μεταχειρισμένο φορτηγό όχημα), αποφάσισε την διενέργεια ανοικτού ηλεκτρονικού διεθνή διαγωνισμού που έχει φτάσει μέχρι την ανάδειξη προσωρινού αναδόχου για τα επιβατικά και το ελαφρύ ημιφορτηγό όχημα. Με την αριθ. 364/2018 απόφαση Οικονομικής Επιτροπής αποφασίστηκε η ματαίωση της διαδικασίας για το μεταχειρισμένο φορτηγό και η επανάληψη της διαδικασίας. Με δεδομένο ότι ήδη υπάρχει σε εξέλιξη διαδικασία για την προμήθεια ενός οχήματος μέσω προγραμματικής σύμβασης με την ΔΗΚΕΔΑ για τις ανάγκες του ΚΔΑΠ ΜΕΑ, αλλά και οχημάτων μέσω του προγράμματος ΦΙΛΟΔΗΜΟΣ

Εισηγούμαι

Την μερική τροποποίηση της αριθ. 364/2018 απόφασης Οικονομικής Επιτροπής ως προς το σημείο 2 για την μη επανάληψη του διαγωνισμού, προκειμένου να γίνει ενιαίος διαγωνισμός για όλα τα οχήματα.

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010 και την εισήγηση του Αντιδημάρχου

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης την μερική τροποποίηση της αρ. 364/2018 απόφασή της ως προς το σημείο 2 της παραγράφου Α για την μη επανάληψη του διαγωνισμού, προκειμένου να γίνει ενιαίος διαγωνισμός για όλα τα οχήματα.

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 397/2018**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*